**Լաուն-Գանոնգ-Լևինի համախտանիշ** ( ***Lown–Ganong–Levine հանախտանիշ** ,***LGL**), սրտի նախագրգրման համախտանիշ։ Նրանք, ովքեր ունեն LGL համախտանիշ, ունեն սրտի ոչ նորմալ արագ բաբախյուն՝ կարճ PR ինտերվալ և նորմալ QRS կոմպլեքս, որոնք երևում են էլեկտրասրտագրության ժամանակ, երբ նորմալ սինուսային ռիթմի մեջ են։ LGL համախտանիշը ի սկզբանե ենթադրվում էր, որ նախասրտերի և փորոքների միջև աննորմալ էլեկտրական կապի պատճառով է, բայց այժմ կարծում են, որ դեպքերի մեծ մասում պայմանավորված է ատրիվետրիկուլյար հանգույցի միջոցով հաղորդման արագացված անցկացումով։ Սինդրոմը կրում են Բեռնար Լաունի, Ուիլյամ Ֆրանսիս Գանոնգի կրտսեր, և Սամուել Ա. Լևինի անունները։

Պաթոֆիզիոլոգիա
--------------

Ի սկզբանե LGL համախտանիշը ենթադրվում էր, որ պայմանավորված է արագ անցկացնող ճանապարհով (Ջեյմսի խուրձ) , որը նախասրտերը կապում է ուղղակիորեն Հիսի խրձի հետ՝ շրջանցելով ատրիովետրիկուլյար հանգույցը։ Այնուամենայնիվ, LGL- ով մարդկանց մեծ մասը, ում մոտ էլեկտրաֆիզիոլոգիական ուսումնասիրություններ են իրականացվել, չունեն որևէ հավելյալ ուղու կամ կառուցվածքային աննորմալության որևէ ապացույց։ Սակայն փոքրաթիվ դեպքերում կարելի է հայտրաբերել որոշ ինտրանոդալ կամ պարանոդալ թելեր, որոնք շրջանցում են ամբողջապես կամ մասամբ ատրիովետրիկուլյար հանգույցը, հետագա նորմալ անցումով Հիսի խրձով։ Մեծամասնության մոտ կարճ PR ինտերվալը պայմանավորված է հաղորդման արագացված անցմամբ ատրիովենտրիկուլյար հանգույցով։Դրա համարել LGL համախտանիշը համարվում է կլինիկական համախտանիշ՝ բազմաթիվ տարբեր հիմնարար պատճառներով։

Ախտորոշումը
-----------

Էլեկտրասրտագիրը արձանագրել է Lown-Ganong-Levine համախտանիշ 17-ամյա մի տղամարդու մոտ
LGL համախտանիշը ախտորոշվում է մարդու մոտ, ով զգացել է սրտի աննորմալ ռիթմի դրվագներ (առիթմիաների), ովքեր ունեն PR ինտերվալի 0,12 վայրկյանից պակաս կամ հավասար 0,12 վայրկյանի (120 ms) նորմալ QRS կոմպլեքսի կոնֆիգուրացիայով և տևողությամբ իրենց հանգստի Էլեկտրասրտագրում։ Էլեկտրասրտագրի վրա պատահականորեն հայտնաբերված PR կարճ ինտերվալը `առանց տախիկարդիայի դրվագների, պարզապես բարորակ Էլեկտրասրտագրիր է։

LGL համախտանիշը կարելի է տարբերակել Ուոլֆ–Պարկինսոն–Ուայթի համախտանիշից համախտանիշից, քանի որ WPW համախտանիշում նկատվող դելտա ալիքները LGL համախտանիշում չեն երևում։ QRS համալիրը կարող է նեղ լիենլ LGL համախտանիշի դեպքում, ի տարբերություն WPW-ի, քանի որ փորոքային անցկացումը կատարվում է Հիս-Պուրկինե համակարգի միջոցով։ Lown–Ganong–Levine համախտանիշը կլինիկական ախտորոշում է, որը առաջացել է էլեկտրոֆիզիոլոգիայի ուսումնասիրությունների առաջանալուց առաջ։

Կանխատեսում
-----------

LGL համախտանիշ ունեցող անձինք չեն կրում հանկարծակի մահվան ռիսկ։ Սինդրոմի հետ կապված միակ հիվանդությունը պարոքսիզմալ տախիկարդիայի դրվագների առաջացումն է, որը կարող է լինել մի քանի տեսակների, ներառյալ՝ սինուսային տախիկարդիա, ատրիվետրիկուլյար հանգույցի re-entrant տախիկարդիա, Նախասրտերի ֆիբրիլյացիա կամ նախասրտերի թրթռում։

Տես նաև
-------

* Էլեկտրասրտագրություն
* Ուոլֆ–Պարկինսոն–Ուայթի համախտանիշ
* Նախասրտերի ֆիբրիլյացիա
* Տախիկարդիա

Ծանոթագրություններ
------------------

1. 1 2 3 4  Josephson, Mark E. (2015 թ․ օգոստոսի 10). "Chapter 10 - Preexcitation syndromes". *Josephson's clinical cardiac electrophysiology : techniques and interpretations*. Preceded by: Josephson, Mark E. (Fifth ed.). Baltimore, MD. ISBN 9781496326614. OCLC 938434294.
2. ↑  Rull G (2009). "Lown–Ganong–Levine Syndrome". *Patient UK*. EMIS. Արխիվացված է the original 2014 թ․ հունվարի 22-ին. Retrieved 2011 թ․ մայիսի 29.
3. ↑  Lown B, Ganong WF, Levine SA (May 1952). "The syndrome of short P-R interval, normal QRS complex and paroxysmal rapid heart action". *Circulation*. **5** (5): 693–706. doi:10.1161/01.cir.5.5.693. PMID 14926053.
4. ↑  Wiener, Isaac (1983 թ․ սեպտեմբերի 1). "Syndromes of Lown-Ganong-Levine and enhanced atrioventricular nodal conduction". *Am J Cardiol*. **52** (5): 637–639. doi:10.1016/0002-9149(83)90042-5. PMID 6613890.

Արտաքին հղումներ
----------------


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՄԴ-9-ԿՄ · ՀՄԴ-10-ԿՄ · DiseasesDB · eMedicine · OMIM |
|  |
| Բառարաններ և հանրագիտարաններ | MESH ID |
|  |
| Չափորոշչային վերահսկողություն | Disease Ontology · Microsoft: 2781236461 |

 |